അരവിന്ദ് കേജ്രിവാള് ഇന്ന് പഞ്ചാബില് വന് പ്രഖ്യാപനം ഉണ്ടാകുമെന്ന് ആം ആദ്മി ന്യൂഡല്ഹി: ഡല്ഹി മുഖ്യമന്ത്രി അരവിന്ദ് കേജ്രിവാള് ഇന്ന് പഞ്ചാബില്. കോണ്ഗ്രസ് അധ്യക്ഷ സ്ഥാനത്ത് നിന്ന് നവ്ജ്യോത് സിംഗ് സിദ്ദു രാജിവച്ചതിന് പിന്നാലെയാണ് കേജ്രിവാള് എത്തുന്നത്. സിദ്ദു ആം ആദ്മി പാര്ട്ടിയിലേക്ക് പോകുമെന്ന് അഭ്യൂഹങ്ങളുണ്ട്.ആം ആദ്മി നാളെ മുഖ്യമന്ത്രി സ്ഥാനാര്ത്ഥിയെ പ്രഖ്യാപിച്ചേക്കും. കേജ്രിവാള് വാര്ത്താ സമ്മേളനം നടത്തുമെന്നും, വന് പ്രഖ്യാപനം ഉണ്ടാകുമെന്നും എം എല് എയും പാര്ട്ടി വക്താവുമായ രാഘവ് ഛദ്ദ ട്വീറ്റ് ചെയ്തു. കോണ്ഗ്രസിലെ ആഭ്യന്തര തര്ക്കങ്ങള് പരമാവധി മുതലെടുക്കാനുള്ള ശ്രമത്തിലാണ് ആം ആദ്മി. ഇന്നലെയാണ് സിദ്ദു രാജിവച്ചത്. പഞ്ചാബ് കോണ്ഗ്രസ് കമ്മിറ്റി അദ്ധ്യക്ഷനായി 72 ദിവസം മാത്രമാണ് അദ്ദേഹം കസേരയില് ഇരുന്നത്.